যূথিকা : এইচএমভি। কারণ তখন গ্রামোফোন কোম্পানির অধিকর্তা যিনি ছিলেন, তিনিও সাঁইভক্ত। আমি সাঁইবাবার কাছ থেকে ফিরে এসে – ওখানে যে ভজন হতো – ওই গানগুলো এইখানে যাঁরা ভক্ত তাঁদের কাছে শিখে শিখে বাড়িতে প্রতি বৃহস্পতিবার সেটা করতাম – মানে বাবার পুজোটুজো করতাম। যদিও আমরা দীক্ষিত বেলুড় মঠের – স্বামী বিরজানন্দের কাছে। তা সেখান থেকে – বেলুড় মঠ থেকে আমাকে খুব বাধা দিয়েছিল যে, ‘তুমি মঠে ঠাকুরের নাম ছাড়া অন্য কিছু বলতে পারো না। তা তুমি এইটা কেন এতো সাধনা করছো!’ আমি তখন শুনে শুনে ঘরে প্রায় বারো বছর ধরে করে তারপর বন্ধ করেছি। সেটা আমার অসুবিধে ছিল, আমি বন্ধ করেছি।